open-index/open-wikipedia-markdown huggingface dataset:
Granbørstespinner

**Granbørstespinner** (*Calliteara abietis*) er en sommerfugl i gruppen børstespinnere (Lymantriidae). Denne gråbrunt-spraglete arten forekommer på Østlandet i Norge.

## Utseende
En middelsstor (vingespenn 38 – 56&nbsp;mm), kraftig bygd, gråbrun spinner. **Kroppen** er forholdsvis kort og tykk med ganske lange hår. Hannen har fjærformede antenner, hunnen trådformede. **Forvingen** er avrundet trekantet med krummet ytterkant, lyst gråbrun med tre mer eller mindre siksak-formede, mørke tverrbånd, det midterste er det bredeste. **Bakvingen** er ensfarget lysgrå. Begge vingepar er kantet med middels lange hårfrynser som er vekselvis lyse og mørke. Larven er grønn, med mange lange, mørke hår. På ryggen har den fire tette dusker av hvite og oransje hår, dessuten har den en del oransje hår (litt kortere enn de mørke) rundt hodet. Kroppen har også tegninger i svart og kremgult. Puppen er kort og kraftig, med lyse, ullaktige hår.

## Levevis
Larvene lever på gran (*Picea abies*), men er også funnet på lerk (*Larix decidua*). Det er sjelden man ser de voksne sommerfuglene, litt oftere finner man larvene. Arten er vanligst i litt lysåpne granskoger (for eksempel på skrinne høyder) med gamle trær, men kan også finnes i unge plantefelt. Denne arten er knyttet til taigaen. De voksne sommerfuglene flyr om natten i juni – august, hannene, men ikke hunnene kommer gjerne til lys. Etter paringen legger hunnen 130 – 220 egg i grupper på noen titalls på grener og kvister av gran. Larvene spiser på det siste årets skudd. De overvintrer som halvvoksne i en barksprekk eller lignende, og kommer av og til inn i hus med juletrær. De fullfører utviklingen i mai – juni, spinner seg inn i en kokong og forvandler seg til en puppe, som klekkes etter tre – fire uker.

## Utbredelse
Granbørstespinneren er en nordlig og østlig art som i Europa finnes fra Tyskland (sjelden) østover, mot sør til Østerrike og mot nord til det sørlige Finland. Videre finnes dne østover gjennom Russland til Japan. I Norge er den funnet nord til Hedmark og vest til Aust-Agder, men den er sjelden over alt.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/calliteara_abietis.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lymantriidae/abietis.html
## Eksterne lenker
*
Bryn skole (Oslo)

**Bryn skole** er en 1&ndash;7 skole (barneskole) beliggende på Teisen i bydel Alna i Oslo. Bryn skole ble bygget i 1900 av arkitekt Harald Bødtker. Den tok over for Ulven skole, som samtidig ble nedlagt.

Skolen nytter kunstgressbanen Brynbanen til kroppsøving og aktivitet, sammen med en ballbinge i samme område. Skolen har også tilgang til store grøntområder i nærområdet samt fotballbane og lekeplass i Lunden. 

Skolen har Oslos eldste skolehage fortsatt i drift, etablert av overlærer Ole Devik tilbake i 1907. Elevene bidrar fortsatt til dyrkingen av hagen.

## Historie
 

Bryn skole ble bygget i 1900 og tok over for den gamle Ulven skole, som samtidig ble nedlagt. Ole Devik ble i 1915 ansatt som den første overlærer ved Bryn skole. Han viste stor arbeidskapasitet og var aktiv på flere fronter. Bryn skoles musikkorps ble stiftet i 1925 på Ole Deviks initiativ.

Skolen var kulisse som *Sølvskogen skole* i TV-serien *[[Julekongen]]*, produsert av NRK. Serien ble sendt i 24 deler, som en såkalt julekalender, første gang på TV i adventstiden i 2012.

### Rektorer
*2025-dd: Bente Vik
*2015-2019: Eva Sørby (til Skjønnhaug skole)
*2010-2015: Leif Arild Haaland (til Haugen skole)
*2010: Gro Barreng 
*1939-1947: Bernhard Stokke (til Tåsen skole)
*1915- : Ole Devik (som overlærer)

## Eksterne lenker
* 
*
Cessna CJ2

**Cessna CJ2** er et amerikansk passasjerfly.

CJ2 er som CJ1 en videreutvikling av CitationJet. Den er utstyrt med samme avionikk som CJ1, men er i tillegg strukket for bedre passasjerkapasitet og har kraftigere motorer og bedre rekkevidde.

## Eksterne lenker
* Cessna Citation CJ2
Ingrid Ødegård

**Ingrid Amalie Ødegård** (født 1983) er en norsk tidligere håndballmålvakt, som spilte både håndball og strandhåndball.

Ødegård hadde spilt for , ,  og  da hun meldte overgang til , hvor hun spilte tre sesonger frem til sommeren 2008.

Fra 2008 til 2012 spilte hun for , fra 2012 til 2013 for , og fra 2013 til 2015 for .

Hun debuterte på det norske landslaget mot Danmark 5. juni 2010, og la opp i 2015.

## Referanser


## Eksterne lenker
*
Ruby (andre betydninger)

**Ruby** har flere betydninger.

*Ruby, programmeringsspråk
*Ruby (navn), kvinnenavn
*Ruby (artist), egyptisk artist
*Ruby (film), film
Fylkesvei 2166

**Fylkesvei 2166** fra Lutufallet kraftverk på Lutnes til riksgrensen ved Borveggen.

Frem til 2019 hadde veien betegnelsen fylkesvei 567 (Hedmark).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Mira fabrikker

**Mira fabrikker** heter Mineralkjemi AS og er hjemmehørende i Vikveien i Tjølling, Larvik kommune. Grunneier er Opplysningsvesenets fond. Fester er Mineralkjemi AS etter festekontrakt av 16. september 1960. Varming Invest eier Mineralkjemi AS og har inngått tidsbegrenset opsjonsvtale med Opplysningsvesenets fond. Areal er 6.870 dekar.

Mineralkjemi AS ble etablert i 1998 og er registrert som aksjeselskap under bransjen "produksjon av maling og lakk". Innlevert regnskap for 2005 viste en omsetning på NOK 2 498 000. Aksjekapitalen er på NOK 100 000. Tidligere navn på bedriften: Furru & CO. Daglig leder og styreformann er Michael Varming.

Viksjord Brygge A/S kjøpte eiendommen i 2008 og ønsker å oppføre 45 fritidsleiligheter. De var per 2014 fremdeles ikke bygd.

Fortidsminneforeningen i Vestfold ved leder Ragnar Kristensen skrev at eiendommen og bygningene rommet et levende stykke bedriftshistorie av mineralittpuss-bedrift fra etterkrigstiden, men at eiendommen var sterkt preget av mangeårig forsømmelse av vedlikehold.

## Referanser
Agith

**Agith** eller **Ajith** er indiske fornavn. Navnene er hovedsakelig brukt som mannsnavn, men formen Agith er også kjent brukt som kvinnenavn. Navnene har opprinnelse i sanskrit og betyr «uovervinnelig». De er dannet av sanskrit *a*, «ikke», og *jita*, «overvunnet». Ajit er navnet til gudene Shiva og Vishnu.

## Utbredelse
Ajith er et vanlig indisk mannsnavn. Navnet Agith brukes som mannsnavn på Sri Lanka. Det uttales /agit/.

## Kjente personer med navnet
Personene i listen er ordnet kronologisk etter fødselsår.
* Ajith Kumar (f. 1971), tamilsk filmskuespiller
* Ajith Bandara, srilankisk sanger

## Eksterne lenker
*
The New Yorker

***The New Yorker*** er et amerikansk tidsskrift med reportasjer, kulturanmeldelser av forskjellig slag, essayer, serier, dikt og fiksjon. Det gis ut med 40 nummer i året. Tidsskriftet utkom første gang den 17. februar 1925. David Remnick er magasinets nåværende redaktør.

Selv om magasinets fokus i hovedsak er rettet mot New York City og byens kulturliv, har *The New Yorker* også lesere utenfor denne metropolen, først og fremst takket være sitt gode renommé hva gjelder kvalitetsmessig journalistikk og intellektuelle tekster. 

Hannah Arendts bok *[[Eichmann i Jerusalem]]* var opprinnelig reportasjer publisert i *The New Yorker*.

## Se også
* New York (magasin)

## Referanser


## Eksterne lenker
* 
*
Cessna 525 CitationJet

**Cessna 525 CitationJet** er et amerikansk passasjerfly.

525 CitationJet var en helt ny modell, selv om den delte deler av skroget med den tidligere Cessna Citation. Prototypen fløy første gang 29. april 1991, og serieproduserte fly ble levert fra 30. mars 1993. I alt 359 CitationJet ble produsert freem til 2000, da den ble erstattet av den forbedrede varianten Cessna CJ1.

## Eksterne lenker
* Cessna 525 Citation Jet / Citation CJ1
Synnøve Eriksen

**Synnøve Eriksen** (født 27. februar 1963 i Herøy på Sunnmøre) er en norsk forfatter. Hun vokste opp i Herøy, men bodde også en periode i Vestbygd i Lødingen i Nordland før hun 16 år gammel flyttet til Oslo med familien. Hun har hovedfag i litteraturvitenskap fra Universitetet i Oslo. 

Eriksen slo gjennom med romanserien *Bergfoss*, en samtidsserie på 20 bind som kom ut på Bladkompaniet fra 2002. Serien ble trykket i et opplag på 1,2 millioner. I 2007 kom hun med *Doras datter*, en historisk romanserie på ni bind. Eriksen skrev så serien *Nordlys* (tretten bind), som ble lansert i 2008. *Østenfor sol*, som er utgitt på Cappelen Damm, ble lansert i 2011, den ble tolv bind lang. Fra 2013 til 2014 skrev hun serien *Syvende sans* (sju bind) og fra 2014 til 2019 skrev hun serien *Jordbærdamene* (25 bind).

## Bibliografi
### Serier
* *Bergfoss* – (20 bøker), Bladkompaniet 2002-2004 
** Denne serien ble nyutgitt under tittelen *Livet i Bergfoss* av Cappelen Damm 2011-2013 
* *Doras datter* – (9 bøker), Schibsted 2007-2008
* *Nordlys* – (13 bøker), Cappelen Damm 2008-2009
** Denne serien ble nyutgitt i 2021-2023
* *Østenfor sol* – (12 bøker), Cappelen Damm 2011-2012
* *Syvende sans* – (7 bøker), Cappelen Damm 2014
* *Jordbærdamene* – (25 bøker), Cappelen Damm, 2014-2019
* *Der stiene møtes* – (10 bøker), Cappelen Damm 2021-2022
* *Vintervik* – (pågående serie), Cappelen Damm 2024-

## Referanser


## Eksterne lenker
* Jan Rudolf Pettersen: Litterær vandring i Østmarka Artikkel i Romerikes Blad, rb.no
* Forlagets forfatterside
* Forlagets side om romanserien ''Østenfor sol'' 
*
Resident Evil 5

***Resident Evil 5*** (kjent i Japan som ) er et videospill i *[[Resident Evil]]*-serien, til PlayStation 3 og Xbox 360. Spillet utgitt og utviklet av Capcom, og kom i salg internasjonalt den 13. mars 2009. Spillet vil også støtte «co-op modus» over Internett, også en «Split-screen co-op modus».

## Handling
Handlingen foregår i en del av Afrika, og i hovedrollen har vi Chris Redfield fra det opprinnelige *[[Resident Evil]]*-spillet. Han jobbet for S.T.A.R.S dengang, men har nå blitt en del av BSAA America (forkortelse for «Bioterrorism Security Assessment Alliance») i *Resident Evil 5*. Han vil bli fulgt av Sheva Alomar som jobber for BSAA Africa. Chris og Shevas oppdrag er å hjelpe Alphateam, og stoppe en terrorist kalt Irwing. De mislykkes i dette da teamet har blitt utslettet av et monster kalt Uroboros. Etter å ha stekt Uroboros møter Chris og Sheva Bravoteamet. Herfra velger Bravoteamet å gå inn, mens Chris og Sheva skal ta Irwing. Da dette slår feil og bare lederen for Bravoteamet overlever, følger Chris og Sheva Irwing ut på åpent hav der de endelig greier å stoppe ham. Før han dør forteller han at de vil finne alle svarene på en øy. På øya gjør de en rekke oppdagelser, og et møte med Chris' fiende Albert Wesker. Han har også tatt Jill Valentine, Chris' tidligere partner, under sin kontroll. Etter et kort møte og en intens kamp, drar Albert Wesker videre på et hangarskip. Etter å ha reddet Jill, drar Chris og Sheva etter, og fjerner Weskers lakei Exelia. Herifra er det bare ett oppdrag igjen for Chris, og det er å drepe Wesker. Etter en lang kamp ender det med at Wesker muterer og dør.

## Kontroverser
Trailer for *Resident Evil 5* som ble vist fram på E3-messen i 2007 skapte kontroverser. Traileren som viste en hvit mann drepe fiendtlige afrikanere. En redaktør i nyhetsmagasinet *[[Newsweek]]*, N'Gai Croal, hevdet at traileren var preget av typiske rasisme. Den andre traileren som ble vist fram noen måneder senere avslørte en mer blandet etnisk gruppe av fiender. Capcom har uttalt at spillets innhold har ikke blitt på noen måte endret av kritikken, og at de er kun i underholdningsbransjen og lager ikke spill med hemmelig agenda.

## Referanser


## Eksterne lenker
*
Lutnes

**Lutnes** (skogfinsk: *Lutua*) er ei grend som ligger ved Lutuas munning i Trysilelva helt sør i Trysil kommune mot Sverige. Den ligger rundt 30 kilometer sør for tettstedet Nybergsund.

Lutnes har rundt 40 husstander, Lutufallet kraftverk i Trysilelva, samt grendehuset Oddheim. På Lutnes holder også Lutnes Musikklag til. Musikklaget startet som en messingkvartett i 1883. Her ble også musikkfestivalen Lutuvalen arrangert. Lutnes er ellers en grunnkrets tilhørende delområdet Nybergsund. 

## Referanser
Tettbebyggelse

**Tettbebyggelse** betegner et større eller mindre geografisk avgrenset område som er preget av tett bebyggelse, særlig bolighus. Tettbebyggelser kan omfatte deler eller kjernen av en by eller et tettsted, et sentrum eller knutepunkt i en bygd eller kommune, et strandsted, en ansamling av bygninger og hus rundt brygger og kaier langs kysten, stasjonsbyer langs jernbanen samt byggefelt og boligområder i en viss avstand fra etablerte byer og større sentra. En tettbebyggelse består ofte en blanding av bygninger med boliger, butikker og servicefunksjoner.

Begrepet tettbebyggelse har ingen formell definisjon til forskjell fra tettsted, som på 1950-tallet ble introdusert i norsk som et formelt statistisk begrep for et sted med mer enn 200 innbyggere hvor bygningene har en innbyrdes avstand på 50 meter eller mindre. Ordet *tettbebyggelse* ble i denne sammenheng vurdert og funnet for tungvint. 

Begrepet tettsted ble straks et ord i norsk dagligspråk for en tettbebyggelse som ikke var stor eller viktig nok til å kalles by. 

## Referanser
Nytrøa

**Nytrøa** er en bygd i Tynset kommune i Nord-Østerdal. Nytrøa ligger langs riksvei 3 mellom Tynset og Kvikne, 25 km fra Tynset og 20 km fra Kvikne. Stedet er et naturlig utgangspunkt for skiturer, en av disse er Ljomsjøløypa mellom Nytrø og Savalen. En annen slik løype er Børstuvolløypa. Begge beskrives som lette løyper.

## Eksterne lenker
* Lomsjøløypa hos www.fjelltur.no
* Børstuvolløypa
Taiwans nasjonale universitet

**Taiwans nasjonale universitet** (**NTU**; Tradisjonell kinesisk: 國立臺灣大學; Tongyong Pinyin:*Guólì Táiwān Dàsyué*; Zhuyin: *ㄍㄨㄛˊ ㄌㄧˋ ㄊㄞˊ ㄨㄢ ㄉㄚˋ ㄒㄩㄝˊ*; kort *Táidà*) er et statlig og nasjonalt universitet i Taipei i Taiwan. Universitetet har omtrent 29&nbsp;000 studenter (2008).

Taiwans nasjonale universitet nedstammer fra *Taihoku keiserlige universitet*, grunnlagt i 1928 da Taiwan var japansk; det var en av Japans ni keiserlige høyskoler. Navneskiftet fant sted da japanerne måtte returnere Taiwan til kinesisk styre i 1945.

Kjente alumner er presidenterne Tsai Ing-wen, Ma Ying-jeou, Chen Shui-bian og Lee Teng-hui, samt Nobelpristageren i kjemi Yuan T. Lee.

## Referanser


## Eksterne lenker
*
NM i ishockey 1955

**[[Norgesmesterskapet i ishockey for menn|NM i ishockey]] 1955** var det 16. norgesmesterskapet i ishockey. 

Gamlebyen vant sitt fjerde norgesmesterskap.

## Tabellen

## Resultattabell

## Kilder
* Einar Munthe-Kaas (red.) *Sportsrevy 1955*, s. 111. Norsk Faglitteratur.
Heibørstespinner

**Heibørstespinner** (*Calliteara fascelina*)  er en sommerfugl i gruppen børstespinnere (Lymantriidae). De grå, voksne spinnerne ser man sjelden, derimot oftere de karakteristiske larvene, som blant annet er vanlige på kystlynghei.

## Utseende
En middelsstor (vingespenn 34 – 53&nbsp;mm), kraftig, grå spinner. Hannens antenner er fjærformede, hunnens trådformede. Kroppen er kort og tykk, ensfarget grå bortsett fra et par små, gulaktige flekker på den bakre delen av brystet. **Bakkroppen** ender i en tett dusk av middels lange hår hos begge kjønn. **Forvingen** er avrundet trekantet, lyst brunlig grå med to, oftest ufullstendige, rødbrune tverrbånd. **Bakvingen** er ensfarget lysgrå. Larven er rødlig brun til mørkegrå, kledt med kvaster av ganske lange, lysegrå børster. I begge ender er det tufser av lange, framover- eller bakoverrettede, mørke børster. På ryggen sitter det fem tette dusker ("barberkoster") av korte, stive hår som er hvite på sidene, svarte i midten. Puppen er brunsvart, kort og trinn, tett kledt med lange, filtaktige, rødbrune hår.

## Levevis
Denne arten finnes på åpne områder, særlig på lynghei men også på myrer og tørre områder, for eksempel Stora Alvaret på Öland. Den finnes også i fjellet. Det er sjelden man treffer på de voksne sommerfuglene, som flyr om natten i juni – august, derimot finner man gjerne larvene, som er ganske karakteristiske med sine "barberkoster" på ryggen. Hannene, men ikke hunnene, kommer gjerne til lys. Etter paringen legger hunnen 150 – 200 egg i grupper på noen titalls. Disse dekkes med hår fra hunnens bakkroppsspiss (såkalt analull), og klekkes etter omtrent 10 dager. Larvene kan leve på mange forskjellige småtrær og busker, særlig vier-arter (*Salix* spp.) og bjørk (*Betula* spp.), men også urter som for eksempel murer (*Potentilla* spp.), markjordbær (*Fragaria vesca*) og løvetann (*Taraxacum* spp.). De vokser ganske sent på ettersommeren og er rundt en centimeter lange når de spinner seg inn i en løs kokong for å overvintre. Etter overvintring vokser de raskere, og er utvokste i juni. Mange av larvene blir angrepet av parasitter. Larven spinner seg inn i en kokong på bakken, og forvandler seg til en hårete puppe, som klekkes etter to – tre uker.

## Utbredelse
Heibørstespinner finnes i Europa fra Den iberiske halvøy og Storbritannia østover gjennom Russland til Mongolia og Stillehavet i Øst-Sibir. I Norge forekommer den nord til Nordland.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/dicallomera_fascelina.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/lymantriidae/fascelina.html

## Eksterne lenker
*
MBB/Kawasaki BK 117

**MBB/Kawasaki BK 117** er et tysk-japansk helikopter.

BK 117 ble utviklet i fellesskap av Messerschmitt-Bölkow-Blohm (MBB) og Kawasaki, og ble produsert i både Tyskland og Japan. MBB ble senere tatt over av Eurocopter. BK 117 fløy første gang 13. juni 1979 og produksjonen begynte i Japan i 1981. De første serieproduserte eksemplarene ble levert fra 1983.

Varianter inkluderer den første **BK 117A-1**, **BK 117A-3** som ble produsert fra 1985 med høyere startvekt og ny halerotor, **BK 117A-4** som ble produsert fra 1987 med ytterligere forbedringer, **BK 117B-1** med kraftigere motorer og **BK-117B-2**.

**BK-117C-1** er en tysk variant med Turbomeca-motorer, og **BK-117C-2** ble **[[Eurocopter EC145]]**.

## Spesifikasjoner

## Referanser
William J. Fallon

**William Joseph «Fox» Fallon** (født 30. desember 1944 i Merchantville i New Jersey i USA) er en admiral i US Navy og til 31. mars 2008 kommandør for *[[United States Central Command|US Central Command]]* (CENTCOM), med ansvar for amerikanske militæroperasjoner i 25 land i Midtøsten forstått som en større region fra det nordøstre Afrika til Sentral-Asia, og øverste befalingsmann for  250.000 amerikanske soldater.

## Referanser


## Eksterne lenker
* Offisiell biografi
Kokaburraer

* se inndeling!

**Kokaburraer** (*Dacelo*) er en slekt i isfuglfamilien (Alcedinidae) og omfatter fem arter. Kokaburraene er ikke spesielt nært knyttet til vann, slik isfugler ellers er. Artene finnes utelukkende i Australasia, øst for Wallacelinjen. Latterkokaburraen  er verdens største isfugl.

## Etymologi
Beskrivelsen *kokaburra* er et lånord fra språket wiradjuri *guuguubarra*, et onomatopoetikon som etterligner fuglens låt. Fuglene er velkjente for lydene de lager, som er meget høylytte og kan minne om hysterisk menneskelatter.

## Biologi
Kookaburraene er rovgriske og eter insekter, andres fugleunger og smådyr, som små reptiler og mus, men sjelden fisk. Habitatet varierer, fra regnskog og fuktige skogbevokste skråninger, til mangrover, flomutsatte elvesletter og tørr savanne bevokst av trær, ofte nær store vassdrag. 

Fuglene hekker i tidsrommet september–november, og hunnen legger vanligvis 2–4 egg. Bortsett fra hvitnebbkokaburraen (*D. gaudichaud*), som ofte lever sammen med ungfugler fra sitt forrige kull, er artene territoriale.

## Inndeling
Inndelingen følger Birds of the World. De norske artsnavnene er i henhold til Norsk Ornitologisk Forening.

* Coraciformes, råkefugler
** Alcedinidae, isfuglfamilien
*** Halcyoninae, (treisfugler)
**** *[[Kokaburraer|Dacelo]]*, kokaburraer
***** ''D. rex'', plogkokaburra, finnes primært utbredt i åser og tilstøtende lavland på Ny-Guinea
***** ''D. tyro'', fregnekokaburra, er utbredt i det ekstremt sørlige Ny-Guinea og Aruøyene
***** ''D. gaudichaud'', hvitnebbkokaburra, er utbredt på Ny-Guinea og omliggende arkipeler og mindre øygrupper
***** ''D. novaeguineae'', latterkokaburra, er utbredt i det nordøstre, østre og sørøstre Australia, Kenguruøya, Flinders Island, Tasmania og Ny-Zealand
***** ''D. leachii'', larmekokaburra, er utbredt i Nord- og Nordvest-Australia og det sørlige Ny-Guinea

I den monotypiske slekten *[[Lacedo]]* finnes dessuten blåhettekokaburra (*Lacedo pulchella*), som imidlertid bare finnes vest for Wallacelinjen og nok ikke er en like nær slektning av kokaburraene som navnet tilsier.

## Referanser




## Litteratur
* Josep del Hoyo and Nigel J. Collar et al. ''HBW and BirdLife International Illustrated Checklist of the Birds of the World''. Lynx Edicions, 2014, ISBN 978-84-96553-94-1
* Woodall, Peter (2001). *Family Alcedinidae (Kingfishers)*. In del Hoyo, Josep; Elliott, Andrew; Sargatal, Jordi. Handbook of the Birds of the World. Volume 6: «Mousebirds to Hornbills», 2001 ISBN 978-84-87334-30-6

## Eksterne lenker
*
Svart l

**Svart l** (*Arctornis l-nigrum*) er en sommerfugl i gruppen børstespinnere (Lymantriidae). Denne hvite arten ligner på seljebørstespinner (*Leucoma salicis*), men skiller seg fra denne på at den har en liten, C-formet mørk tegning i forvingen.

## Utseende
En middelsstor (vingespenn 37–56&nbsp;mm) spinner, helt hvit bortsett fra en liten, C-formet, brun tegning på forvingen. Begge kjønn har fjærformede antenner, hos hunnen ganske smale. Vingene er temmelig brede, forvingene avrundet trekantede. Larven er mørk med brunrøde lengdestriper, kledt med kvaster av brunoransje, grå og hvite (det siste på sidene) hår. Hodekapselen er blå med brunoransje striper.

Arctornis l-nigrum MHNT.CUT.2012.0.356. Les Mathes. Female..jpg |♀
Arctornis l-nigrum MHNT.CUT.2012.0.356.Crest-Voland. Male..jpg|♂ 


## Levevis
Arten finnes i edelløvskoger og bøkeskoger. Larvene lever på bøk, lind og eik, av og til også på andre løvtrær. De voksne sommerfuglene flyr om natten i juni – juli. Hannene, men ikke hunnene, kommer gjerne til lys. Arten overvintrer som halvvoksne larver. Larvene er overraskende spreke, de kan løpe raskt over underlaget og også hoppe ved å krumme kroppen sammen og brått rette seg ut, for å unnvike en fiende.

## Utbredelse
Arten finnes i Sør- og Mellom-Europa og videre østover til Kina og Japan, også sør til Nepal. I Norden finnes den bare i et begrenset område i det østlige Danmark (mangler på mesteparten av Jylland) og det sørligste Sverige (nordover til Göteborg) inkludert Öland. De siste årene er den også funnet et par ganger i det sørligste Finland.

## Referanser


## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/arctornis_l-nigrum.html

## Eksterne lenker
*
Al-Ahly SC

**Al-Ahly** er en egyptisk fotballklubb fra Kairo. Klubben ble grunnlagt i april 1907, av engelskmannen Mitchel Ince.

Laget har fire bronsemedaljer i Klubb VM for fotball. 12 CAF mesterligaer, 1 CAF forbunds-cup (confedertion cup), 8 CAF super cup, 44 egyptisk premier league titler, 39 Egyptiske cup og 13 egyptiske super cup.

## Referanser


## Eksterne lenker
*
Atlas (stjerne)

**Atlas**, også kjent som **27 Tauri**, er et trippel-stjernesystem i stjernehopen Pleiadene (M45).

**Atlas A** består av to blå-hvite kjempestjerner, som danner en  spektroskopisk dobbeltstjerne. Atlas A tilhører spektralklasse B, og har en tilsynelatende størrelsesklasse på +3.62. Størrelsesklassen på de to stjernene er henholdsvis +4.1 og +5.6. Ledsageren til den største stjernen, har en omløpstid på 1250 dager.

**Atlas B** er den tredje ledsageren, med en svakere størrelsesklasse på +6.8. Den befinner seg 0.4 bueminutter eller minst 52 astronomiske enheter unna den største stjernen i Atlas A.

## Eksterne lenker
* 
*  Alcyone ephemeris
Snagov

**Snagov** er en kommune og by i Romania. Den er bygget opp rundt klosteret i Snagov, som ligger på ei øy i Snagovsjøen. Klosteret ble etter sigende bygget av Vlad 3. Țepeș (også kalt *Spidderen Vlad* og *Vlad Drakulya* / *Vlad Dracula*). Det sies at Vlad Țepeș er begravet foran alteret i denne kirken etter å ha dødd i kamp med tyrkerne i 1476, men dette ryktet avvises bestemt av munkene som bor i klosteret idag.
Taygeta

**Taygeta**, også kalt **19 Tauri**, er et trippel-stjernesystem i stjernehopen Pleiadene (M45).

**Taygeta A** består av to blå-hvite kjempestjerner, som danner en spektroskopisk dobbeltstjerne. Taygeta A tilhører spektralklasse B, og har en tilsynelatende størrelsesklasse på +4,30. Størrelsesklassen på de to stjernene er henholdsvis +4,6 og +6,1. Ledsageren til den største stjernen, befinner seg 0,012 bueminutter unna og har en omløpstid på  dager.

**Taygeta B** er den tredje ledsageren, med en svakere størrelsesklasse på 8. Den befinner seg 69 bueminutter unna den største stjernen i Taygeta A.

Systemet er oppkalt ettet Taygete, en av pleiade-søstrene i gresk mytologi.
NM i ishockey 1977

**[[Norgesmesterskapet i ishockey for menn|NM i ishockey]] 1977** var det 38. norgesmesterskapet i ishockey. 

 vant sitt første norgesmesterskap etter seier i sluttspillsgruppespillet.

## Tabellen
:*Se [[1. divisjon ishockey for menn 1976/77]] for hele seriespillet*

## Kilder
* Einar Munthe-Kaas (red.) *Sportsboken 1977/78*, s. 286. Dreyer Bok. ISBN 82-7096-047-0.
Sabayonne

**Sabayonne** eller **fransk eggedosis** er en klassisk dessertsaus, som passer godt til, for eksempel, oppskåren frisk frukt. Sausen består av eggeplomme, sukker og halvtørr hvitvin som piskes tykt i en bolle over varmt vannbad. 

Målene er forskjellig i forskjellige kokebøker, men et greit forhold er 50 gram sukker til fire eggeplommer og 200 ml hvitvin. Eggeplommene bør piskes med sukkeret før man gradvis tilsetter hvitvinen over vannbad på 70 til 80 grader.

Sausen kan gjerne tilsettes litt sitronsaft eller krydres med kanel eller anis.

Reduseres sukkeret til bare en teskje, kan sabayonne brukes som saus til fisk.

## Se også
*Zabaglione
Vanlig sigdvinge

**Vanlig sigdvinge** (*Drepana falcataria*) er en sommerfugl som tilhører familien sigdvinger (Drepanidae). Denne gulbrune arten er vanlig på Østlandet og Sørlandet i Norge.

## Utseende
En middelsstor (vingespenn 27 – 39 mm), slank spinner med markert sigdformede framvinger. Den ligner på oresigdvinge (*Drepana curvatula*), men er lysere på farge. Antennene er fjærformede hos hannen, trådformede hos hunnen. Forvingens grunnfarge er gulhvit hos vårflygende eksemplarer, brungul hos høstflygende, med fire brune, siksak-tverrlinjer, dessuten en kraftig, rustbrun linje som går fra vingespissen til forvingens bakkant og fortsetter på bakvingen, det gjør også de fire siksak-linjene. Rundt midten av forvingen er det to runde, brune flekker. Larven er grønn med brun rygg.

(MHNT) Drepana falcataria - Gajary Slovaquie - male dorsal.jpg|♂  	
(MHNT) Drepana falcataria - Gajary Slovaquie - male ventral.jpg|♂  △ 	
(MHNT) Drepana falcataria - Nové Zámky Slovaquie - female dorsal.jpg|♀ 
(MHNT) Drepana falcataria - Nové Zámky Slovaquie - female ventral.jpg|♀ △  


## Levevis
Vanlig sigdvinge flyr i løvskog og buskmark, gjerne i fuktige områder. Larvens næringsplanter er bjørk (*Betula* spp.) og or (*Alnus* spp.). I det sørligste Norge har arten to generasjoner per år, en som flyr i mai – juni og en fra slutten av juli til slutten av august. Nord for Oslo er det bare én årlig generasjon, som flyr i juni – juli. De voksne sommerfuglene flyr om natten og kommer gjerne til lys.

## Utbredelse
Vanlig sigdvinge ser ut til å ha en uvanlig, bisentrisk (to-delt) utbredelse. Den finnes i Europa og ved stillehavskysten i Øst-Asia, men ser ut til å mangle i et stort område imellom. I Norge er den den vanligste representanten for Drepaninae på Sør- og Østlandet, men mangler på Vestlandet bortsett fra i Indre Sogn.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* ''Svenska Fjärilar'', med bildegalleri
* ''Norges sommerfugler''
## Eksterne lenker
*
Bøkebørstespinner

**Bøkebørstespinner** (*Calliteara pudibunda*)  er en sommerfugl i gruppen børstespinnere (Lymantriidae). Denne grå arten ble nylig funnet for første gang i Norge, men vi har to lignende arter, granbørstespinner (*C. abietis*) og heibørstespinner (*C. fascelina*).

## Utseende
En middelsstor (vingespenn 35 – 62&nbsp;mm), kraftig, grå spinner. Hunnen er betydelig større og kraftigere enn hannen. Antennene er fjærformede hos hannen, trådformede og ganske korte hos hunnen. Som hos mange andre børstespinnere er beina kledt med lange, utstående hår og ser nesten ut som piperensere. **Kroppen** er kort og trinn med middels lange, grå hår. **Forvingen** er forholdsvis smal, avrundet trekantet, grå, med mer eller mindre tydelige, mørke tverrbånd. **Bakvingen** er lys grå, med et utydelig, mørkt tverrbånd og en liten, mørk flekk nær roten. Larven finnes i to fargevarianter, en lys, grønngul og en brunlig rød. Den har fire barberkost-lignende hårdusker på ryggen og en kvast av lange, røde hår på det bakerste leddet.

Calliteara pudibunda MHNT.CUT.2012.0.356.Male.Gières.jpg|♂ 
Calliteara pudibunda MHNT.CUT.2012.0.356 female Gières.jpg|♀


## Levevis
Bøkebørstespinneren lever mest i bøkeskog, men kan også forekomme i edelløvskog eller også i andre former for løvskog. Larven lever først og fremst på bøk, men kan også leve på eik, hengebjørk og andre løvtrær. De voksne sommerfuglene flyr om natten i mai – juli, og hannene kommer gjerne til lys. Paringen er langvarig og kan pågå opptil et døgn, deretter legger hunnen opptil 500 egg. Nyklekte larver kan spres med vinden ved at de bruker en silketråd som seil. De er utvokste på høsten, kryper da ned på bakken, spinner seg inn i en kokong og forvandler seg til en puppe, som overvintrer. Her skiller arten seg fra de fleste andre nordlige børstespinnere, som overvintrer som egg eller larver.

## Utbredelse
Bøkebørstespinneren finnes fra Den iberiske halvøy og Storbritannia østover gjennom Russland til Japan, sørøstover til Afghanistan. I Norden finnes den over hele Danmark, i Sverige nord til Uppland og i det sørligste Finland. Den ble funnet i Norge for første gang i Kristiansand i 2008.

## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Aarvik, Leif, Berggren, Kai, Haugen, Leif Tommas og Bakke, Sigurd A. (2009) Nye funn av sommerfugler i Norge 7. Insekt-Nytt 34: 15-28.
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/calliteara_pudibunda.html
## Eksterne lenker
*
Brungumpspinner

**Brungumpspinner** (*Euproctis chrysorrhoea*)  er en sommerfugl i gruppen børstespinnere (Lymantriidae). Den er ikke funnet i Norge, men det er kjent noen funn fra det sørligste Sverige og Danmark, trolig for det meste innfløyne eksemplarer. Den ligner på slektningen rødgumpspinner (*Euproctis similis*), men skiller seg fra denne på at hele bakkroppen, ikke bare spissen, er brunrød.

Euproctis chrysorrhoea-02 (xndr).jpg|*Euproctis chrysorrhoea*, larve
Euproctis chrysorrhoea MHNT.CUT.2012.0.357 Claix (Isère) Female.jpg|♀
Euproctis chrysorrhoea MHNT.CUT.2012.0.356. Les Mathes Male.jpg|♂ 


## Referanser


## Eksterne lenker
*
Fliksigdvinge

**Fliksigdvinge** (*Falcaria lacertinaria*) er en sommerfugl som tilhører familien halvspinnere (Drepanidae). Den finnes over det meste av Norge nord til den nordlige delen av Nordland.

## Utseende
Arten er lett å kjenne igjen på at den har sigdformede forvinger med tannet ytterkant – ytterkanten er jevn hos alle andre norske arter av sigdvinger (Drepaninae). En middelsstor (vingespenn 30–36&nbsp;mm), slank art. Antennene er smalt fjærformede. Forvingen er trekantet, spissen sigdformet uttrukket, ytterkanten tannete. Grunnfargen er grålig eller gulaktig hvit, med tette, korte, brune streker som ytterst i vingen gjerne flyter sammen til en jevn brunfarge. Dessuten har den to smale, brune tverrlinjer rundt midten av vingen, mellom disse en liten, svart flekk. Bakvingen er hvit, brun langs ytterkanten.

(MHNT) Falcaria lacertinaria - Horní Planá, Czech Republic - male dorsal.jpg|♂ 
(MHNT) Falcaria lacertinaria - Horní Planá, Czech Republic - male ventral.jpg|♂ △
(MHNT) Falcaria lacertinaria - Lipnik, Czech Republic - female dorsal.jpg|♀  
(MHNT) Falcaria lacertinaria - Lipnik, Czech Republic - female ventral.jpg|♀ △


## Levevis
Fliksigdvingen lever i ulike slags skog med innslag av bjørk, som er larvenes næringsplante. De voksne sommerfuglene flyr om natten. I Sør-Norge har den to generasjoner hver sommer, en som flyr i mai–juni og en i juli–august. Lengst nord har den bare én generasjon, som flyr i juni–juli.

## Utbredelse
Fliksigdvingen finnes i Europa og videre østover til Øst-sibir. I Norge er den forholdsvis vanlig nord til Nord-Trøndelag, og forekommer mer spredt i Nordland.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/f/falcaria_lacertinaria.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/lacertinaria.html
## Eksterne lenker
*
Vårhalvspinner

**Vårhalvspinner** (*Achlya flavicornis*) er en sommerfugl som tilhører familien sigdvinger (Drepanidae). Den er vanlig over det aller meste av Norge og flyr tidlig på våren, som en av de første sommerfuglene.

## Utseende
En middelsstor (vingespenn 40 – 43 mm), ganske kraftig bygd, grå spinner med lange, smale forvinger. Antennene er forholdsvis kraftige, gulaktige på farge om omtrent halvparten så lange som forvingen. Forvingen er temmelig smal, grå, ved roten med tre – fire mørke tverrstriper, lenger ute med en slik tverrstripe. Omtrent midt i vingen er det en firkantet, lysgrå flekk, noen ganger en mindre flekk utenfor denne. Bakvingen er lys grå. Larven er naken, lang og tynn, blek til ganske mørk, litt gjennomsiktig, med små, hvite prikker. Hodekapselen er brungul.

## Levevis
Vårhalvspinneren finnes i alle slags skog med innslag av bjørk (*Betula* spp.), som er larvenes næringsplante. Den finnes også opp i fjellbjørkeskogen. Den flyr om natten i mars – mai og er en av de første sommerfuglene ut om våren. Den kommer ofte til lys.
## Utbredelse
Vårhalvspinneren finnes i Mellom- og Nord-Europa, videre østover til Stillehavet i Øst-Sibir. I Norge ser den ut til å finnes i hele landet bortsett fra i høyfjellet, og den er vanlig de fleste steder.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/achlya_flavicornis.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/drepanidae/flavicornis.html
* Kimmo's Lep Site, med bilde av larven: http://www.kolumbus.fi/silvonen/lnel/dre/achflavi.htm 
## Eksterne lenker
*
Peekskill

**Peekskill** er en by i den amerikanske delstaten New York i Westchester County med  innbyggere (2000).

## Referanser


## Eksterne lenker
*
Majones

**Majones** er en tykk, kald saus laget ved emulsjon av eggeplomme og vegetabilsk olje. Emulsjonen skjer når man pisker oljen forsiktig inn i eggeplommen. I tillegg til olje og egg brukes det ofte litt eddik, fransk sennep eller sitronsaft, salt og pepper.

Majones er grunnlag for en rekke andre sauser, for eksempel remulade.

Det finnes mange fortellinger om hvordan sausen oppsto, men den var i alle fall kjent i Frankrike  fra midten av 1700-tallet.
Slåpetornsigdvinge

**Slåpetornsigdvinge** (*Cilix glaucata*) er en sommerfugl som tilhører familien halvspinnere (Drepanidae). Denne lille arten ligner fugleskitt når den sitter stille. Ulikt de andre nordiske artene av gruppen Drepaninae er forvingene ikke sigdformede, og arten ligner mest på en liten måler (Geometridae). I Norge finnes den bare langs kysten lengst i sør, og er sjelden.

## Utseende
En liten (vingespenn 18 – 24 mm), hvit sommerfugl som når den sitter stille ligner sterkt på fugleskitt, den unngår dermed gjerne å bli spist. Forvingene er ikke sigdformede. Den hviler med vingene lagde som et skråtak, ikke flatt som hos målere (Geometridae), som den ellers ligner. Vingene er hvite, forvingen med et lysgrått felt i midten, en mørkere, grå flekk ved bakkanten og lysgrå, halvmåne-formede flekker som danner en bord langs ytterkanten. Bakvingens ytterkant er lysgrå. Larven er rødbrun, med en markert pukkel på tredje kroppsledd.

(MHNT) Cilix glaucata - Sorel (Eure-et-Loir) France - male dorsal.jpg|♂ 
(MHNT) Cilix glaucata - Sorel (Eure-et-Loir) France - male ventral.jpg|△ ♂ 


## Levevis
Slåpetornsigdvingen finnes på åpen, solrik buskmark ved kysten der det vokser hagtorn (*Crataegus* spp.) og slåpetorn (*Prunus spinosa*), som er larvens næringsplanter. I Storbritannia er den ganske vanlig rundt hekker som avgrenser åkrer og kanter veiene, der det gjerne er rikelig med slåpetorn og hagtorn. Den har to generasjoner hver sommer, som flyr henholdsvis i mai – juni og fra slutten av juli til slutten av august. Slåpetornsigdvingen er bare funnet på noen få steder i Norge, og da vegetasjonen på disse stedene kan være truet av utbygging og andre aktiviteter knyttet til turisme, er den listet som «sårbar» (VU) på Norsk rødliste for arter.

## Utbredelse
Slåpetornstjertvingen er svært vidt utbredt. Den finnes i Nord-Afrika, gjennom det meste av Europa bortsett fra de nordligste områdene, videre østover til Øst-Sibir, og i Nord-Amerika. Habitatet er kystnære kratt med vertsplanten. Arten er kjent fra 30 lokaliteter langs kysten fra Hvaler i Østfold nord til Moss i Østfold og vest til Kristiansand i Agder. I senere år har arten ekspandert noe mot vest.

## Rødlistevurdering
På grunn av den pågående nedbyggingen av strandsonen er artens levesteder utsatt for reduksjon og fragmentering. Arten rødlistes i 2021 som nær truet NT.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3
* Nettsiden ''Lepidoptera.no: Sommerfugler i Norge'', med bildegalleri
* Nettsiden ''Svenska Fjärilar'', med bildegalleri
* Nettsiden ''Norges sommerfugler''

## Eksterne lenker
* 
* Lepidoptera.no: Slåpetornsigdvinge (Cilix glaucata)
Juan Ponce de León

**Juan Ponce de León** (født ca. 1460 i Santervás de Campos nær Valladolid, Spania, død 1521 på Cuba) var en spansk oppdager, conquistador og Puerto Ricos første guvernør. Han var trolig også den første europeeren etter Leiv Eiriksson og hans menn som besøkte det nord-amerikanske kontinent. Det skjedde i 1513 i hans jakt på ungdomskilden. Plassen han kom til døpte han *Tierra Florida*, det som i dag er delstaten Florida – *blomstenes land*.

Flere steder har blitt oppkalt etter Ponce de León, blant annet byen Ponce i Puerto Rico, Ponce de Leon i Florida og bukta Ponce de Leon Bay i Florida.

## Referanser
Freerunning

**Freerunning**, eller *free running*, er en sport, eller aktivitet, som har oppstått i urbane bymiljøer. Sporten utgjør effektive akrobatiske bevegelser i en blanding av sportene parkour og triksing. I freerunning er estetikk sentralt, og bevegelsene skal ved siden av å være effektive også ha en flytende stil. 

Begevelsene i freerunning er improvisert og tilpasset det miljøet aktiviteten foregår i. Det kan være å klatre og hoppe på og mellom tak, hoppe i trapper og trikse over gjerder og mer. Sporten trenes gjerne i turnsaler, eller i miljøer med bebyggelse og utfordrende hindringer. 

Til forskjell fra parkour er det vanlig i freerunning å sette sammen ulike akrobatiske bevegelse som Frontflip, Backflip, Monkey jump og masse mer.Og på den måten fjerne seg fra den effektiv fremdrift som er mer sentralt i parkour.  

Begrepet *freerunning* ble brukt i filmen *[[Jump London]]*, i et forsøk på å presentere det franske *parkour* til den engelsktalende verden. Men til forskjell fra parkour er det vanlig i freerunning å sette sammen ulike akrobatiske bevegelser, og på den måten fjerne seg fra den effektivitet som er mer sentralt i parkour. Likheten i den estetiske utøvelsen av akrobatiske bevegelser i klatring og hopp med saltoer og rotasjoner er til stede i begge aktiviteter og gjør at de tydelige forskjellene blir oversett. I aktiviteten parkour vektlegges effektiv fremdrift, mens freerunning gir betydelig mer rom for frihet i bevegelsene og tillater akrobatiske bevegelser uavhengig av fremdrift. Motivasjonen for de to aktivitetene er dermed grunnleggende forskjellige. Freerunnings grunnlegger, Sébastien Foucan, som forøvrig viser frem freerunning i de tidlige scener av James Bond-filmen *[[Casino Royale (2006)|Casino Royale]]* (2006), definerer freerunning som en aktivitet for egenutvikling gjennom å gå egne veier.

## Referanser


## Freerunning videoer
*Video av freerunning fra Pennsylvania
*Video av freerunning fra New York City
*Video av Free running fra Berkshire
New Rochelle

**New Rochelle** er en by i Westchester County i delstaten New York i USA. Ved folketellingen i 2010 hadde byen 77 062 innbyggere. Den ble først bosatt av franske hugenotter, og de kalte stedet *Nouvelle-Rochelle*.

## Vennskapsbyer
* La Rochelle (Frankrike)

## Referanser


## Eksterne lenker
*
Engtordivel

**Engtordivel** *Geotrupes stercorarius* er en bille i familiegruppen tordivler. Den finnes i hele Europa og i Asia, men ikke i Amerika.

## Utseende
Engtordivel er en stor, svart bille, og den største norske tordivelen. Oversiden er mest svart, men undersiden er mørk  blå eller fiolett.  Den er mellom 20-25&nbsp;millimeter lang. Dekkvingene har flere tydelige lengdestriper. Bakleggene har tre tverr-ribber.

## Levevis
Engtordivel finnes oftest i skog. Med de følsomme antennene er de på leiting etter avføring. Under avføring fra dyr, graver de loddrette tunneler, som de fyller med avføring.  Hunnene legger eggene i avføring. Vanligvis oppholder hunnene seg i tunnelen, mens det er hannen som graver ut og henter avføringen.

Engtordivel er aktiv om dagen, i motsetning til andre gjødselbiller som stort sett er aktive om natten.

Engtordivel var tidligere svært vanlig i kulturlandskapet. Men den har dessverre gått mye tilbake på grunn av omlegging i landbruket. Den foretrekker særlig hestelort,  men den kan imidlertid også gå på andre typer gjødsel. En mulig årsak til tilbakegangen kan være at arbeidshestene ble erstattet med traktorer.

## Utbredelse
Arten er utbredt over hele Europa bortsett fra Island.

## Systematisk plassering

* Ordenen biller, Coleoptera
** Underordenen Polyphaga
*** Overfamilien Scarabaeoidea
**** Familien tordivler, Geotrupidae
***** Underfamilien Geotrupinae
****** Slekten *[[Geotrupes]]* Latreille, 1796
******* **[[engtordivel]]**, *Geotrupes stercorarius* (Linnaeus, 1758)

## Referanser




## Kilder
* Fauna Europaea Web Service (2011) Utbredelsesdatabase for europeiske dyr 
## Eksterne lenker
*
Skogtordivel

**Skogtordivel** (*Anoplotrupes stercorosus*) er en bille i familiegruppen tordivler. Den finnes i hele Europa og øst til Sibir i Asia.

## Utseende
Skogtordivel er middels stor, blå-svart bille, og trolig den vanligste norske tordivelen. Oversiden er mest skinnende svart, men undersiden er glinsende metallisk, i mørk blå eller fiolett.  Den er mellom 12-15&nbsp;millimeter lang. Dekkvingene har flere svake lengdestriper. Bakleggene har to tverr-ribber. 

Den ligner glattordivel (*Trypocopris vernalis*), men kan skilles fra denne på at den bare har to tverr-ribber på bakleggen.

## Levevis
Skogtordivel finnes oftest i skog. Med de følsomme antennene er de på leiting etter avføring. Under avføring fra dyr, graver de tunneler på opptil 70-80&nbsp;centimeter, som de fyller med avføring.  Hunnene legger eggene i avføring. 

Skogtordivel er ofte aktiv om dagen, i motsetning til andre gjødselbiller som stort sett er aktive om natten. 

Skogtordivel er vanlig og ofte tallrik i åpen skog og på beitemark, og går særlig på sauelort, men også på kumøkk.
Den ser også ut til å være tiltrukket til råtnende sopp.

## Referanser




## Eksterne lenker
*
Låsesmed

En **låsesmed** arbeider med låser og nøkler. Yrket har «smed» i navnet fordi grovsmeder utviklet de første låsene.

Låsesmedhåndverket begynte som vitenskap og kunst, slik fremstilling og bryting av låser ble sett på i gamle dager. I dag kalles personer som arbeider innenfor nøkkelsalg og -service for låsesmeder. Selv om arbeidet med å slipe opp nøkkelkopier til biler og hus stadig er en viktig del, er de fleste låsesmeder primært beskjeftiget med å selge og installere tyverisikringer til private og bedrifter.

Under arbeidet med ny læreplan for låsesmedfaget i Norge ble det besluttet å beholde «låsesmed» som fagtittel, til tross for at man i liten eller ingen grad som låsesmed smir låser. Dette ble gjort for å vise til yrkets lange historie, og fordi dette samsvarer med yrkestitlene som brukes rundt i verden.

Det finnes en egen utdanning med påfølgende læretid for å bli låsesmed. I Norge stilles det krav om plettfri vandel for å bli låsesmed, og norske låsesmedbedrifter har anledning til å kreve uttømmende politiattest for sine ansatte.

Mange av låsesmedene i Norge er medlemmer av bransjeorganisasjonen Norske Låsesmeder. Organisasjonen har både firmamedlemmer og personlige medlemmer, er pådriver for opplæring innenfor låsesmedfaget, og samarbeider med ulike instanser som forsikringsnæringen og politiet.

I den moderne æra har låsesmedyrket utviklet seg til også å omfatte ekspertise innenfor avanserte låsteknologier, som elektroniske og biometriske sikkerhetssystemer, noe som reflekterer den teknologiske utviklingen i samfunnet.

## Eksterne lenker
* 
* Utdanning.no sin yrkesbeskrivelse av låsesmed
* Foreningen norske låsesmeder
Salem

**Salem** er et stedsnavn fra det gamle testamentet, som vanligvis identifiseres med Jerusalem. 

Det er også et vanlig stedsnavn andre steder i verden, som for eksempel:

* Salem kommune i Sverige
** Salem (Sverige), adm. senter
* Salem (Baden), kommune i Baden-Württemberg i Tyskland
** Salem kloster i ovennevnte kommune
* Salem (Schleswig-Holstein), kommune i Tyskland
* Salem (Massachusetts), by i USA
* Salem (Ohio), by i USA
* Salem (Oregon), by i USA
* Salem (India), by i India

;Annen bruk
* Salem (band), israelsk band
* Salem (flyselskap), et flyselskap i Kasakhstan
* Salem (sigarettmerke), et sigarettmerke

## Se også
* Salemkirken